74. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ.Δ2β/οικ.19991 της 13/16 Ιουν.  1989 (ΦΕΚ Β΄ 493) Προϋποθέσεις και διαδικασία διορισμού γιατρών που έχουν ιθαγένεια κράτους-μέλους της ΕΟΚ σε θέσεις του κλάδου γιατρών ΕΣΥ. Έχοντας υπόψη: 1)Τις διατάξεις του Νόμ. 1397/83. 2)Τις διατάξεις της παρ. 4 του άρθρ. 2 του Νόμ. 1821/88, αποφασίζουμε: 1.Καθορίζουμε ως κατωτέρω την διαδικασία και τα αρμόδια όργανα για την διαπίστωση της γνώσης της Ελληνικής γλώσσας των γιατρών που έχουν ιθαγένεια κράτους-μέλους της ΕΟΚ προκειμένου να διοριστούν σε θέσεις του κλάδου γιατρών ΕΣΥ. α.Το ΚΕΣΥ, για την εξέταση των γιατρών προς διαπίστωση της γνώσης της Ελληνικής γλώσσας καθώς και του αναγκαίου κατά ιατρική ειδικότητα ή θέση, βαθμού γνώσης αυτής ορίζει επιτροπή αποτελούμενη από δύο γιατρούς για κάθε ειδικότητα, η οποία εξετάζει γραπτά και προφορικά τους υποψήφιους αλλοδαπούς γιατρούς. Κατά προτίμηση μέλη των Επιτροπών ορίζονται γιατροί που έχουν σπουδάσει σε χώρες της ΕΟΚ. Στις επιτροπές αυτές τα ΣΚΕΙΟΠΝΙ παραπέμπουν έγκαιρα προ της κρίσης, τους υποψήφιους γιατρούς που προέρχονται από χώρες της ΕΟΚ. β. Για τις κλινικές ειδικότητες η γνώση της Ελληνικής γλώσσας και της Ελληνικής Ιατρικής Ορολογίας πρέπει να είναι αρίστη. γ.Για τις εργαστηριακές ειδικότητες η γνώση της Ελληνικής γλώσσας μπορεί να είναι μέτρια, της Ελληνικής Ιατρικής Ορολογίας όμως πρέπει να είναι αρίστη. δ.Η εξέταση της γλώσσας δεν απαιτείται για τους γιατρούς των κρατών-μελών της ΕΟΚ, οι οποίοι είναι απόφοιτοι Ελληνικών Πανεπιστημίων ή έχουν αποκτήσει τίτλο ειδικότητας στην Ελλάδα. Η άνω απόφαση επεκτάθηκε και στους γιατρούς-οδοντιάτρους που έχουν ιθαγένεια κράτους-μέλους της ΕΟΚ, και πρόκειται να διορισθούν σε θέσεις εμμίσθων ειδικευομένων βοηθών γιατρών-οδοντιάτρων (σύμφωνα με τις προϋποθέσεις και την διαδικασία που ισχύουν για τους Έλληνες γιατρούς και οδοντιάτρους) από την απόφαση Δγ/οικ.50451/10 Οκτ. – 26 Νοεμ. 1992 Φεκ. β΄ 696 απόφ. Υπουργ. Υγ. Προν. Κοιν. Ασφ. κατωτ. αριθμ. 80. (Αντί για τη σελ. 96,651(α) Σελ. 96,651(β) Τεύχος 1234-Σελ. 73 Ε.Σ.Υ.-Γενικές Διατάξεις 34.ΑΑ.α.74 